На основу члана 60. став 1.и члана 131б и 131 в Закона о јавним набавкама (''Сл. гласник РС'', бр. 124/2012,14/2015,68/2015) и Одлуке о покретању поступка број 404-88/18-III

**ОПШТИНА ВЛАДИМИРЦИ**

**Објављује**

**ПОЗИВ ЗА ПОДНОШЕЊЕ ПОНУДА**

**У отвореном поступку**

**1. НАЗИВ, АДРЕСА И ИНТЕРНЕТ СТРАНИЦА НАРУЧИОЦА**

Општина Владимирци, СветогСаве бр.34. ,15225 Владимирци, www.vladimirci.org.rs

Матични број: 07355831 , ПИБ:101625765

**2. ВРСТА НАРУЧИОЦА** –Корисник буџетских средстава

**3. ВРСТА ПОСТУПКА ЈАВНЕ НАБАВКЕ**- отворени поступак

**4. ОПИС ПРЕДМЕТА НАБАВКЕ, НАЗИВ И ОЗНАКА ИЗ ОПШТЕГ РЕЧНИКА НАБАВКЕ**.

Јавна набавка **ГРАЂЕВИНСКИ РАДОВИ НА ЗАВРШЕТКУ ИЗГРАДЊЕ ДОМА УЧЕНИКА СРЕДЊЕ ШКОЛЕ У ВЛАДИМИРЦИМА, ЈНРБ 39/2018.**са шифром из општег речника ЈН :

45453000 – ремонт и санациони радови,45262000– посебни грађевински занатски радови, изузев радова на крову,45400000– завршни грађевински радови,45350000 – машински радови,45311100 – радови на постављању електричних инсталација.а

**5. ПАРТИЈЕ**- Предметна набавка није обликована по партијама.

**6. УСЛОВИ ЗА УЧЕШЋЕ У ПОСТУПКУ**

Право учешћа имају сва заинтересована лица која испуњавају обавезне услове за учешће у поступку јавне набавке, у складу са чланом 75. Закона о јавним набавкама као и додатне услове који су дефинисани у конкурсној документацији а односе се на финансијски, пословни, технички капацитет у складу са чланом 76. Закона о јавним набавкама.

Испуњеност услова из члана 75. и 76. доказује се писаном изјавом под пуном материјалном и кривичном одговорношћу и достављањем тражених докумената назначених у конкурсној документацији.

**7. КРИТЕРИЈУМ, ЕЛЕМЕНТИ КРИТЕРИЈУМА ЗА ДОДЕЛУ УГОВОРА**

Критеријум за доделу уговора је „Најнижа понуђена цена”

**8. НАЧИН ПРЕУЗИМАЊА КОНКУРСНЕ ДОКУМЕНТАЦИЈЕ**

Конкурсна документација за предметну набавку може се преузети са Портала јавних набавки **http://portal.ujn.gov.rs/** и на интернет адреси Наручиоца **[www.vladimirci.org.rs](http://www.vladimirci.org.rs) ,** као и све измене и допуне, питања и одговори, продужење рока, уколико их буде било.

Ради обезбеђивања услова за припрему прихватљивих понуда, Наручилац ће омогућити обилазак локације за извођење радова и увид у пројектну документацију за предметну јавну набавку, али само уз претходну пријаву, која се подноси дан пре намераваног обиласка локације, на меморандуму заинтересованог лица и која садржи податке о лицима овлашћеним за обилазак локације.

Заинтересована лица достављају пријаве на e-mail адресу Наручиоца isailovicsanja777@gmail.com које морају бити примљене од Наручиоца најкасније два дана пре истека рока за пријем понуда. Обилазак локације није могућ на дан истека рока за пријем понуда.

Лице за контакт: Сања Исаиловић телефон 064/875-8199

**9. НАЧИН ПОДНОШЕЊА ПОНУДА И РОК**

Понуђач је дужан да понуду са припадајућом документацијом припреми и поднесе у складу са конкурсном документацијом и овим позивом.

Понуђач подноси понуду у затвореној коверти или кутији, затворену на начин да се приликом отварања понуда може са сигурношћу утврдити да се први пут отвара.

Понуда се доставља препорученом поштом на адресу Наручиоца: Општина Владимирци, Светог Саве број 34 , 15225 Владимирци или непосредно на истој адреси у писарници општине Владимирци.

На лицу коверте или кутије обавезно назначити:

**Општина Владимирци, Светог Саве бр.34., 15225 Владимирци.**

**«Понуда за јавну набавку:** **ГРАЂЕВИНСКИ РАДОВИ НА ЗАВРШЕТКУ ИЗГРАДЊЕ ДОМА УЧЕНИКА СРЕДЊЕ ШКОЛЕ У ВЛАДИМИРЦИМА, ЈНРБ 39/2018- НЕ ОТВАРАТИ »**

На полеђини коверте или кутије назначити назив и адресу Понуђача име особе за контакт са бројем телефона.

Понуђач је дужан да достави понуду најкасније до **09.07.2018. године до 09.30 часова.**

Понуде које стигну, без обзира на начин достављања, после наведеног рока сматраће се неблаговременим и исте ће се по окончању поступка отварања понуда неотворене вратити понуђачима са назнаком «неблаговремена».

**10. МЕСТО, ВРЕМЕ И НАЧИН ОТВАРАЊА ПОНУДА**

Понуде ће се јавно отварати дана **09.07.2018.**  године, у просторијама општине Владимирци у **10,00 часова**.

**11.УСЛОВИ ПОД КОЈИМ ПРЕДСТАВНИЦИ ПОНУЂАЧА МОГУ УЧЕСТВОВАТИ У ПОСТУПКУ ОТВАРАЊА ПОНУДА**

Јавном отварању понуда могу присуствовати сва заинтересована лица у својству јавности, а понуђача могу заступати, активно учествовати у поступку отварања, законски заступници, као и овлашћени представници понуђача који комисији за јавну набавку доставе уредно писмено овлашћење потисано и печатирано, за активно учешће у поступку отварања понуда. Лица која активно учествују у поступку отварања понуда морају комисији ставити на увид лични документ ради идентификације у супротном неће се прихватити активно учествовање.

**12. РОК ЗА ДОНОШЕЊЕ ОДЛУКЕ**

Наручилац ће одлуку о додели уговора донети у року од 20 дана од дана отварања понуда, уколико су испуњени услови за избор понуђача. Уколико нису испуњени услови за доделу уговора, у истом року биће донета одлука о обустави поступка.

**13. ЛИЦЕ ЗА КОНТАКТ**

Сања Исаиловић, тел. 064/875-8199 ,

е-mail: isailovicsanja777@gmail.com

Додатна обавештења могу се добити сваког радног дана од 09,00 до 12,00 часова.